CELEX: 32005R0737
Language: hu
Date: 2005-05-13 00:00:00
Title: A Bizottság 737/2005/EK rendelete (2005. május 13.) az „Oltalom alatt álló eredetmegjelölések és földrajzi jelzések nyilvántartása” elnevezésű nyilvántartásba való bejegyzéséről szóló 2400/96/EK rendelet mellékletének kiegészítéséről (Ricotta Romana) – (OEM)

14.5.2005   
            
            
               HU
            
            
               Az Európai Unió Hivatalos Lapja
            
            
               L 122/15
            
         
      A BIZOTTSÁG 737/2005/EK RENDELETE
   
   (2005. május 13.)
   az „Oltalom alatt álló eredetmegjelölések és földrajzi jelzések nyilvántartása” elnevezésű nyilvántartásba való bejegyzéséről szóló 2400/96/EK rendelet mellékletének kiegészítéséről (Ricotta Romana) – (OEM)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 1992. július 14-i 2081/92/EGK tanácsi rendeletre (1) és különösen annak 7. cikke (5) bekezdésének b) pontjára, valamint 6. cikke (3) és (4) bekezdésének első francia bekezdésére,
   mivel:
   
               (1)
            
            
               A 2081/92/EGK rendelet 6. cikke (2) bekezdésének megfelelően Olaszország kérelme a „Ricotta Romana” eredetmegjelölés bejegyzésére vonatkozóan kihirdetésre került az Európai Unió Hivatalos Lapjában
                   (2).
            
         
               (2)
            
            
               A 2081/92/EGK rendelet 7. cikke értelmében Németország kifogással élt a bejegyzés ellen, különösen arra hivatkozva, hogy nem egyértelmű, hogy önállóan kérték-e a „Ricotta” eredetmegjelölés bejegyzését.
            
         
               (3)
            
            
               A Bizottság 2004. október 15-én kelt levelében felkérte az érintett tagállamokat, hogy belső eljárásaikkal összhangban törekedjenek egymás között a megegyezésre.
            
         
               (4)
            
            
               Tekintve, hogy három hónapos határidőn belül nem jött létre megegyezés Olaszország és Németország között, a Bizottságnak határozatot kell hoznia a 2081/92/EGK rendelet 15. cikkében meghatározott eljárásnak megfelelően.
            
         
               (5)
            
            
               Olaszország hivatalosan bejelentette, hogy a kérelem csak az összetett „Ricotta Romana” eredetmegjelölés védelmére vonatkozik, és hogy a „Ricotta” megjelölés szabadon használható.
            
         
               (6)
            
            
               Ezen elemek ismeretében az eredetmegjelölést fel kell venni az „Oltalom alatt álló eredetmegjelölések és földrajzi jelzések nyilvántartásába”.
            
         
               (7)
            
            
               Az e rendeletben előírt intézkedések összhangban vannak az oltalom alatt álló földrajzi jelzések és oltalom alatt álló eredetmegjelölések szabályozási bizottságának véleményével,
            
         ELFOGADTA EZT A HATÁROZATOT:
   1. cikk
   A 2004/96/EK bizottsági rendelet (3) melléklete kiegészül az e rendelet mellékletében foglalt eredetmegjelöléssel.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2005. május 13-án.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 208., 1992.7.24., 1. o. A legutóbb a 806/2003/EK rendelettel (HL L 122., 2003.5.16., 1. o.) módosított rendelet.
   
      (2)  HL C 30., 2004.2.4., 7. o.
   
      (3)  HL L 327., 1996.12.18., 11. o. A legutóbb a 205/2005/EK rendelettel (HL L 33., 2005.2.5., 6. o.) módosított rendelet.
   
      MELLÉKLET
      A SZERZŐDÉS I. MELLÉKLETÉBEN EMLÍTETT EMBERI FOGYASZTÁSRA SZÁNT TERMÉKEK
      Egyéb állati eredetű termékek (tojás, méz, különböző tejtermékek a vaj kivételével, stb.)
      OLASZORSZÁG
      Ricotta Romana (OEM)